Diari Oficial de la Generalitat Valenciana


Sumari del DOGV 2833, del 24-09-1996 (1996/839296)

CIRCULAR 5/1996, de 16 de juliol de 1996, de la direcció general del Servei Valencià de Salut, d'inclusió d'objectius d'àrees de primària i d'adequació de mecanismes de treball de la inspecció en matèria d'incapacitat temporal.
-----------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc//1996/07/16/5/dof/vci/html**

### Dades del document

Número de DOGV
:   2833

Data del DOGV
:   24-09-1996

Secció del DOGV
:   ALTRES DISPOSICIONS

Número del document
:   1996/839296


Data del document
:   16-07-1996

Organisme emissor
:   Conselleria de Sanitat i Consum

Tipus de document
:   Anunci

CIRCULAR 5/1996, de 16 de juliol de 1996, de la direcció general del Servei Valencià de Salut, d'inclusió d'objectius d'àrees de primària i d'adequació de mecanismes de treball de la inspecció en matèria d'incapacitat temporal.   
Destinataris: el nivell directiu de la Conselleria, els òrgans superiors i les altres administracions públiques adscrites a la Conselleria o que en depenen funcionalment, la intervenció delegada i altres d'afectes, el nivell administratiu de tots els òrgans i organismes esmentats, fins als caps de servei inclusivament.  
Des de fa un temps s'està detectant una proporció important de processos d'incapacitat temporal les causes dels quals podrien no ser processos de malaltia, sinó altres factors que es justifiquen com a tals.  
El Reial Decret Legislatiu 1/1994, de 20 de juny, pel qual s'aprova el Text Refós de la Llei General de la Seguretat Social, estableix, en l'article 128.1.a del capítol IV, que «tindran la consideració de situacions determinants d'incapacitat temporal les causades per una malaltia comuna o professional i per un accident, siga o no de treball, mentre el treballador reba assistència sanitària de la Seguretat Social i estiga impedit per al seu treball».  
L'Ordre de 21 de març de 1974 del Ministeri de Treball estableix en el seu article 17 que «el metge que assisteix el treballador estendrà, segons el model oficial establit per a cadascun, els informes: mèdic de baixa, de confirmació de la incapacitat i d'alta mèdica. Cadascun del esmentats informes s'estendran immediatament després de ser realitzat el reconeixement del treballador pel facultatiu que el formule».  
La Circular 3/1979, de 20 de novembre, estableix en el seu punt 4 que «els informes mèdic de baixa, de confirmació de la incapacitat i d'alta mèdica s'estendran i dataran en tots els casos immediatament després de realitzat el reconeixement que en justifique la necessitat».  
La Circular 11/1990, de 26 de juny, determina que la Inspecció Mèdica és l'encarregada del control dels processos d'incapacitat temporal, com a element regulador i corrector d'aquesta prestació.  
Per tot això, s'entén que la situació de baixa del treballador sols pot tenir com a causa determinant una justificació clínica en raó del treball habitual que exercisca. I que és responsabilitat del metge al qual està assignat el treballador el fet d'estendre, havent-ne fet el reconeixement, en tots els casos, l'informe de baixa, el de confirmació i el d'alta en el moment que la causa mèdica que justifique la incapacitat haja desaparegut o ja no l'incapacite per al seu treball habitual.  
La Inspecció Mèdica col·laborarà amb el metge d'atenció primària mitjançant entrevistes amb ell i qualssevol altres actuacions que considere necessàries per a corregir la desviació de la incapacitat temporal.  
Atés que una de les funcions de la Inspecció és la tutela de les prestacions de la Seguretat Social en matèria d'incapacitat temporal, aquesta direcció general estableix com a objectius de les àrees de primària:  
A. El reconeixement mèdic de totes les persones assegurades en situació d'incapacitat temporal, tant en l'extensió dels informes de baixa i d'alta com en la dels de confirmació.  
B. La correcta formalització, tràmit i custòdia, amb respecte a la confidencialitat de tota la documentació dels processos d'incapacitat temporal.  
C. La identificació i la comunicació a la inspecció de tots els processos d'incapacitat temporal mantinguts per retards en proves o intervencions.  
Aquesta direcció general insta la Inspecció a establir els protocols de seguiment i avaluació dels objectius abans esmentats.  
Aquesta nota circular entrarà en vigor l'1 de setembre. Fins aquesta data la Direcció per a la Gestió de l'Assistència Primària li donarà la màxima difusió en els seus centres.  
Durant el període transitori i fins a la seua entrada en vigor la inspecció adequarà els seus mecanismes de treball a la present circular.  
València, 16 de juliol de 1996.- El director general del Servei Valencià de Salut: Rubén F. Moreno Palanques.


Còpia Permalink ELI